รฟม.คาดเสนอรถไฟฟ้าส่วนต่อขยายสายสีน้ำเงิน-สายสีส้มเข้าครม.ภายในปีนี้
รฟม.คาดเสนอรถไฟฟ้าส่วนต่อขยายสายสีน้ำเงิน-สายสีส้มเข้าครม.ภายในปีนี้
28 มิ.ย. 2559

นายพีระยุทธ สิงห์พัฒนากุล ผู้ว่าการรถไฟฟ้าขนส่งมวลชนแห่งประเทศไทย (รฟม.) คาดว่าจะนำเสนอโครงการรถไฟฟ้าสายสีส้ม ฝั่งตะวันตก ช่วงศูนย์วัฒนธรรม-ตลิ่งชัน ระยะทาง 16 กม. พร้อมกับงานเดินรถสายสีส้ม ทั้งฝั่งตะวันออก ช่วงศูนย์วัฒนธรรม-มีนบุรี และตะวันตก มีระยะทางรวม 35 กม. ต่อกระทรวงคมนาคม เพื่อจะนำเสนอต่อคณะกรรมการ PPP ต่อไป เพราะเป็นโครงการเร่งด่วนที่จะขออนุมัติจากคณะรัฐมนตรีภายในสิ้นปีนี้
โดยงานโยธาของโครงการรถไฟฟ้าสายสีส้ม ช่วงศูนย์วัฒนธรรม- มีนบุรี มี 6 สัญญา จะเปิดเชิญชวนเอกชนเข้าร่วมประมูลในวันที่ 1 ก.ค.นี้
ส่วนโครงการรถไฟฟ้าสายสีน้ำเงิน ส่วนต่อขยาย ช่วงบางแค- พุทธมณฑล สาย 4 ระยะทาง 8 กม. ผู้ว่าการ รฟม.คาดว่าจะนำเสนอต่อครม.เพื่อขออนุมัติโครงการให้ทันภายในปีนี้เช่นกัน โดยจะใช้งบประมาณปี 60
 
 